Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 570

10. évfolyam Gépészeti szakmai alapozó ismeretek 222 óra Gépészeti szakmai alapozó gyakorlatok 148 óra Elmélet és gyakorlat 370 óra GÉPÉSZETI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Gépészeti szakmai alapozó ismeretek oktatásának célja, a szakmacsoport közös elméleti ismereteinek nyújtása, a jellemzõ technológiák, munkamûveletek, felhasznált anyagok, a szakmacsoport szakképesítéseinek bemutatása. A tananyag tanításának célja, hogy továbbfejlessze és erõsítse a tanulók képességeit, készségeit, bõvítse, rendszerezze és mélyítse el a közismereti és a szakmai alapozó tantárgyak keretében tanultakat, szerezzék meg mindazokat az általános és sajátos gépészeti ismereteket, amelyek a további tanulmányaik folytatásához és a szakma gyakorlati munkavégzéséhez szükségesek. Alakítsa tovább a gépészeti területet megalapozó mûszaki szemléletet, fejlessze a tanulók kreativitását, logikus gondolkodását, célirányos mûszaki feladatmegoldó képességét. A gépészet gyakorlatias, sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel, és folyamatosan tartsa fenn a tanulók érdeklõdését a szakmacsoport és a szakmai tevékenységek elméleti alapjai iránt. Bizonyítsa be számukra gépészet gazdasági jelentõségét, mutassa be fejlõdési tendenciáit. Adjon alkalmakat, teremtsen feladathelyzeteket a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Mutassa be a szakmacsoport szakképesítéseiben dolgozók tevékenységét, a gépészeti pályák sajátosságait, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Alakítsa ki a tanulókban a minõségi munkavégzés igényét és a környezettel szembeni felelõsségérzetet. Az „A2” változatú kerettanterv célja alapvetõen azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása ezt a célt szolgálja. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ, fogalomalkotó gondolkodás, a kreativitás, a tapasztalatszerzés és ismeretalkalmazás képessége, az algoritmusalkalmazási, számítási és rajzképességek, a szóbeli és írásos szakmai kommunikációs képességek. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, szakmai tanulásuk legyen átgondolt, célszerû, eredményes, a szóbeli kommunikációban törekedjenek a szakkifejezések szabatos és helyes használatára, írásos munkáikban, rajzfeladataikban az igényes külalakra, számításaikban a pontosságra. A tantárgyi tevékenység során szokjanak hozzá a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. Folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el, és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük. Erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményének tisztelete. A tanulók lássák meg a környezet, a technika, a szakma mögött az embert és a természetet, tiszteljék annak értékeit. A tanulók legyenek képesek a feladatok megoldásában alkalmazni a tanult törvényeket, eljárásokat, módszereket, ismerjék fel az anyagok tulajdonságait, elõállításuk módját, felhasználási lehetõségeit, tudásuk alapján tudjanak véleményt alkotni egyszerû szerkezeti elemekrõl, mûszaki megoldásokról. A Mérések tanításának célja, hogy alakítsa ki a tanulókban a pontos és minõségi feladatvégzés igényét, a környezetért való felelõsségét, a lényegmegragadó képességét. Ismertesse meg a legfontosabb méréstechnikai alapelveket és alapvetõ mérési módszereket, a gyakorlatban elõforduló ellenõrzõ és mérõeszközöket és a legalapvetõbb mûszaki méréstechnikai szakkifejezések használatát. Fejlessze a logikus gondolkodást, a célirányos mûszaki feladatmegoldó képességet. Az Anyagok oktatásának célja, hogy a tanulók legyenek tájékozottak az anyagok tulajdonságairól, felhasználhatóságáról. Szintetizálják az egyes tantárgyak során tanult idevonatkozó ismereteiket. A tanulók használják szakszerûen a rajzeszközöket, saját munkáikban helyesen alkalmazzák a géprajzi szabványokat, helyesen értelmezzék a gépészeti rajzokban megjelenõ mûszaki információkat, legyenek képesek gépészeti rajzokat tárgyakkal pontosan és részletesen összevetni. Tudják alkalmazni mechanikai tudásukat gépelemekkel kapcsolatos elemi számítási feladatokban. Legyenek képesek rajzok, leírások, valóságos tárgyak, modellek alapján megérteni mûszaki megoldásokat, tudjanak szempontok szerint elemezni, értékelni. Mûszaki ismeretforrásként tudjanak katalógusokat, szabványokat használni. A tanulók tudásuk alapján legyenek képesek a tanult fogalmak, törvények, eljárások, módszerek, ismeretek alkalmazására elemi mûszaki feladatok megoldása, valamint a további szakmai tanulmányaik során.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes